“อีลอน มัสก์” ทวีตอิโมจิ “หัวใจสลาย” ฉุดบิตคอยน์ดิ่งหนัก หลุด 37,000 ดอลล์!
“อีลอน มัสก์” ฉุดบิตคอยน์ดิ่งหลุด 37,000 ดอลล์ เซ่นทวีตอิโมจิสลายพร้อมกับโพสต์รูปของคู่รักในบทสนทนาที่ส่อแววว่าจะเลิกรากัน
“อีลอน มัสก์” ฉุดบิตคอยน์ดิ่งหลุด 37,000 ดอลล์ เซ่นทวีตอิโมจิสลายพร้อมกับโพสต์รูปของคู่รักในบทสนทนาที่ส่อแววว่าจะเลิกรากัน
4 มิ.ย. 2564

ผู้สื่อข่าวรายงานว่า ราคาบิตคอยน์ร่วงลงอย่างต่อเนื่องในช่วงเช้านี้ (4 มิ.ย.2564) โดยล่าสุดดิ่งหลุดจากระดับ 37,000 ดอลลาร์แล้ว หลังจาก นายอีลอน มัสก์ ซีอีโอ บริษัทเทสลา มอเตอร์ ได้พิมพ์ข้อความว่า #Bitcoin ตามด้วยอิโมจิรูปหัวใจแตกสลาย ลงบนบัญชีทวิตเตอร์ส่วนตัว (@elonmusk) ซึ่ง ณ เวลา 12.43 น.ตามเวลาไทย ราคาบิตคอยน์ร่วงลงอยู่ที่ 1,973 ดอลลาร์ หรือ 5.10% แตะที่ 36,719 ดอลลาร์
โดยราคาบิตคอยน์ร่วงลงทันทีที่ นายอีลอน มัสก์ ทวีตข้อความสั้นๆว่า #Bitcoin ตามด้วยอิโมจิรูปหัวใจแตกสลาย พร้อมกับโพสต์รูปของคู่รักในบทสนทนาที่ส่อแววว่าจะเลิกรากัน
ทั้งนี้ที่ผ่านมานั้น การทวีตข้อความของนายอีลอน มัสก์ส่งผลให้ราคาบิทคอยน์ผันผวนอย่างหนัก ซึ่งรวมถึงการที่เขาประกาศว่า เทสลาจะไม่รับบิตคอยน์ในการซื้อรถยนต์ โดยอ้างถึงความกังวลเกี่ยวกับผลกระทบต่อสิ่งแวดล้อม เนื่องจากการขุดบิตคอยน์จำเป็นต้องใช้พลังงานเชื้อเพลิงฟอสซิลจำนวนมาก